32006R1205
L 219/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1205/2006 AL COMISIEI
din 9 august 2006
de stabilire, pentru anul de comercializare 2006/2007, a prețului minim care trebuie plătit producătorilor pentru prunele uscate, precum și a valorii ajutorului la producție pentru prunele uscate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a piețelor în sectorul produselor transformate pe bază de fructe și legume (1), în special articolul 6b alineatul (3) și articolul 6c alineatul (7),
întrucât:
(1)
Articolul 3 alineatul (1) litera (d) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește schemele de ajutor în sectorul produselor prelucrate pe bază de fructe și legume (2) stabilește datele anilor de comercializare a prunelor uscate.
(2)
Produsele pentru care se stabilesc prețul minim și ajutorul sunt menționate la articolul 3 din Regulamentul (CE) nr. 464/1999 al Comisiei din 3 martie 1999 de stabilire a normelor de aplicare a Regulamentului (CE) nr. 2201/96 al Consiliului cu privire la schema de ajutor pentru prune uscate (3), iar caracteristicile pe care trebuie să le îndeplinească aceste produse sunt menționate la articolul 2 din regulamentul menționat.
(3)
Prin urmare, ar trebui să se stabilească prețul minim și ajutorul la producție pentru prunele uscate pentru anul de comercializare 2006/2007, în conformitate cu criteriile stabilite respectiv la articolele 6b și 6c din Regulamentul (CE) nr. 2201/96.
(4)
Măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
Pentru anul de comercializare 2006/2007, prețul minim prevăzut la articolul 6a alineatul (2) din Regulamentul (CE) nr. 2201/96 este stabilit la 1 935,23 EUR net pe tonă de prune d'Ente uscate, la ieșirea din exploatația producătorului.
Pentru anul de comercializare 2006/2007, valoarea ajutorului la producție în temeiul articolului 6a alineatul (1) din Regulamentul (CE) nr. 2201/96 este stabilită la 652,66 EUR net pe tonă de prune uscate.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 august 2006.